作者：牟子才
词牌/韵律：风瀑竹

paragraphs: 阁住杏花雨。
便新晴、等闲勾引，香车成雾。
璧月光中箫凤远，袅袅馀音如缕。
诮一似、群仙府。
天意乍随人意好，渐星桥、度汉珠还浦。
又何啻、列千炬。
晚来乍觉阴盘固。
笑人间、玉瓶瑶瑟，锦茵雕俎。
无限升平宣政曲，回首中原何处。
慨鸣镝、已无宫武。
扑面胡尘浑未扫，强欢讴、还肯轩昂否。
萦旧恨，为谁赋。